google/wiki40b huggingface dataset:
Främling (album)

Mottagelse

På albumlisten i Sverige nådde albumet førsteplass, med over 1 000 000 solgte eksemplarer, og lå totalt 12 uker på listen.  Främling holder fortsatt rekorden som det mest solgte albumet i Sverige noensinne.
I Norge lå albumet lå 26 uker på VG-lista og endte med andreplass som beste plassering.

«Främling»

Tekst/musikk: Mariann Forsberg / Lasse Holm   
Produsert av Lasse Holm   
Utdypende artikkel: Främling
Carolas debutlåt som 16-åring, i Eurovision Song Contest i 1983, som innbragte en tredjeplass med 126 poeng. Bidraget fikk 12 poeng fra Norge. «Främling» ble en hit både i Norge og Sverige, med henholdsvis førsteplass og femteplass på singellistene.

«Säg mig var du står»

Tekst/musikk: Ingela «Pling» Forsman / Martin Duiser, Gregory Elias og  Piet Souer   
Produsert av Lasse Holm

«Benjamin»

Tekst/musikk: Ingela «Pling» Forsman / Martin Duiser og Gregory Elias  
Produsert av Lasse Holm

«Gör det någonting»

Tekst/musikk: Monica Forsberg / Torgny Söderberg   
Produsert av Lasse Holm

«Gloria»

Tekst/musikk: Ingela «Pling» Forsman / GC Bigazzi / Umberto Tozzi    
Produsert av Lasse Holm

«You Bring Out the Best in Me»

Tekst/musikk: Mike Myers / Ben Findon  
Produsert av Lasse Holm

«Mickey»

Tekst/musikk: Ingela «Pling» Forsman / Nicky Chinn og Mike Chapman   
Produsert av Lasse Holm  
«Mickey» – som opprinnelig ble skrevet av Nicky Chinn og Mike Chapman for gruppen Raceys album Smash and Grab i 1979 – har blitt sunget av flere artister, deriblant Toni Basil som hadde en nummer en hit i USA med denne låten i 1982. Den svenske versjonen har tekst skrevet av Ingela Forsman, som i Sverige går under Ingela «Pling» Forsman, fordi hun har skrevet tekster til utallige svenske melodifestival bidrag, hvorav tre av dem gikk videre til de internasjonale Eurovision Song Contest finalene. Deriblant «Se på mig» fra 1995, som lå an til å vinne men som ble slått på målstreken av Secret Gardens «Nocturne».
Carolas versjon av «Mickey» ble også en hit, i alle fall i Sverige.

«Se på mig»

Tekst/musikk: Ingela «Pling» Forsman / Lasse Holm   
Produsert av Lasse Holm

«Liv»

Tekst/musikk: Ingela «Pling» Forsman / Lasse Holm   
Produsert av Lasse Holm

«Visa lite mänsklighet»

Tekst/musikk: Liza Öhman / M. Leeson og P. Vale   
Produsert av Lasse Holm  
Basert på den engelske original sangen «A Little Tenderness», med svensk tekst av Liza Öhman.

«14. mai»

Tekst/musikk: Ingela «Pling» Forsman / T. Cliff og B. Wade   
Produsert av Lasse Holm

«Du försvinner i natten»

Tekst/musikk: Liza Öhman / A. Mc Crori   
Produsert av Lasse Holm  
Basert på den engelske originalsangen «Paris Dies in the Morning», med svensk tekst av Liza Öhman.
Pekinand

Pekinand (latin: Anas platyrhynchos domestica) er en hvit, stor avlsvariant av stokkand, om lag 50-60 cm høy med helhvit fjørdrakt og gul-orange nebb. Den likner i bygning og størrelse på en gås.
Pekinand er en tam, framavlet art som er svært populær i Kina og USA, men også vanlig i oppdrett i Europa og andre verdensdeler. Den kjøttrike kroppen har mild smak og brukes til matretten pekingand.
Arten legger om lag 200 egg per år og ruger hvert egg i 28 dager.
Pekinanden kom til USA i 1873, og det antas at Walt Disney modellerte Donald Duck etter denne meget populære arten.
Military grid reference system

Military grid reference system, forkortet MGRS, er et globalt system for å angi en kartreferanse. Slike kartreferanser angir et område (ikke et punkt). Området som angis kan være alt fra et helt sonebelte til en rute på 1 x 1 meter ett eller annet sted på jordas overflate. Mellom 84°N og 80° S er systemet basert på koordinatsystemet Universal Transverse Mercator (UTM), mens det nord for 84° N og sør for 80° S er basert på Universal Polar Stereographic (UPS).
Xylotrupes introduce

Utseende

En stor (hanner ca. 30-50 millimeter), nokså bred, mørk rødbrun til svart, blank bille. Som vanlig hos hornbiller (Dynastinae) er det stor forskjell mellom kjønnene, hannene er større og har kraftige horn på hodet og pronotum som hunnene mangler. Denne arten har et langt, kløvert horn på pronotum som danner en klype mot et kortere horn på hodet.

Utbredelse

Arten et kjent fra Tanimbar-øyene, som er del av De små Sundaøyene.
Frederick Varley

Tidlig liv

Varley ble født i Sheffield, England. i 1881. Han studerte kunst først i Sheffield, og siden ved Académie Royale des Beaux-Arts i Antwerpen, Belgia. Etter råd fra Arthur Lismer (også fra Sheffield), emigrerte han til Canada i 1912 og fikk ansettelse hos Grip Ltd, Toronto, i likhet med flere av de øvrige group of Seven- medlemmene.

Senere karriere

Etter hjemkomsten etablerte han seg som portrettmaler. Blant gruppemedlemmene er han den som har flest mennesker med på landskapsbildene.
Han var gift, med forsørgeransvar, og dro til Vancouver i 1926 for å undervise på en nyåpnet kunstskole. Landskapet i Britisk Columbia tiltalte ham, han sammenlignet det med kinesisk landskapskunst. Etter et mislykket forsøk på å drive en privat kunstskole (1933-35), flyttet han østover og kom tilbake til Toronto i 1946.
Bakeribygget (Moholmen)

Bakeribygget er en bygning i den eldste bydelen Moholmen i Mo i Rana i Nordland fylke. Bygningen ble oppført i 1909 av den lokale handelsmannen Lars Aagaard Meyer (1831–1909). Det huset et bakeri i 1. etasje og en møbelforretning i andre etasje, og hadde en grunnflate på 360 m².
I årenes løp har bygget huset sportsbutikk, bokhandel, møbelsnekkeri, skiltmaleri og atelier. I 1980-årene ble det overtatt av Rana kommune og restaurert utvendig. Sommeren 2006 vedtok Rana kommunestyre å la det romme den kommunale psykiatritjenestens arbeids- og aktivitetstilbud, og det ble restaurert. Den 10. oktober 2008 ble bakeribygget offisielt åpnet som et være-, lære- og arbeidssted for psykisk helse.
Morselskap

Et morselskap (moderselskap) eller holdingselskap er et selskap som har kontrollerende innflytelse over et eller flere andre selskaper («datterselskap»). For at dette skal være tilfelle kreves normalt at det er eier av over 50 % av eierandelene (mest praktisk aksjene) i det andre selskapet, men man kan også anses som morselskap dersom man har kontrollerende innflytelse gjennom avtale med de øvrige eierne i datterselskapet. Et morselskap vil ofte ha som eneste funksjon å eie aksjer (andeler) i andre selskaper, og det omtales i denne forbindelse ofte som et holdingselskap. Et morselskap kan imidlertid også drive egen virksomhet uavhengig av eller i samarbeid med sine datterselskaper.
Morselskapet og dets datterselskaper omtales gjerne som et konsern. De fleste selskaper som inngår i konsernforhold vil være aksjeselskaper, men det er ingenting i veien for å opprette konserner der også andre selskapsformer inngår, for eksempel kommandittselskap eller ansvarlig selskap.
Erling Gjelsvik

Kontrovers

Gjelsvik har tatt til orde for at de narkomane i Nygårdsparken bør fjernes, med makt om nødvendig. Spesielt uttalelsen «Få disse asosiale rasshølene ut!» skapte stor misnøye blant de narkomane i Bergen
Jules Massenet

Liv og virke

Massenet ble født i Montaud, som i dag er en del av byen Saint-Étienne. Da han var 11 år gammel, flyttet familien til Paris for at han skulle kunne begynne på konservatoriet der. Han vikk sin første undervisning på høyere nivå under Ambroise Thomas og Charles Gounod og avsluttet sitt studium der i 1863. Da hadde han året før vunnet en pris, Grand Prix de Rome.
Under denne perioden hadde han også truffet Franz Liszt, og sin tilkommende ektefelle Louise-Constance de Gressy (genannt Ninon), som Liszt hadde tilstyrt ham for klaverundervisning. 
Han oppholdt seg derfor i tre år i Villa Medici i Roma, og vendte så tilbake til hjemlandet. 
Han engasjerte seg på den parisiske operascene, og hans første opera fra 1867 var en enakter til Opéra-Comique. Den parisiske Opéra-Comique underlå strenge normer, som krevde talte dialoger mellom musikknumrene. Massenet fant den løsning å la tekstene opplese til orkesterledsagelse. Derved ble den musikalske linjen opprettholdt ubrutt. 
Hans fremgang kom bare skrittvis. Det var Marie-Magdeleine, en blanding av oratorium og drama, som vant ros fra komponister som Pjotr Tsjajkovskij og Charles Gounod.  Le Roi de Lahore var også et gjennombrudd. Internasjonalt gjennombrudd fulgte i 1884 med operaen Manon. Hans verker overbeviste især ved nyanserik melodikk og harmonikk.
Han gjorde tjeneste som soldat i den fransk-prøyssiske krig. Han gjenopptok arbeidet med å komponere da krigen sluttet i 1871. Fra 1878 var han professor i komposisjon ved konservatoriet i Paris, hvor han hadde elever som Gustave Charpentier, Reynaldo Hahn og Charles Koechlin. Massenets største suksesser var Manon fra 1884, Werther fra 1892 og Thais fra 1894. Dessuten skrev han sent i livet Don Quijote (Don Quichotte), som fikk premiere i 1910 med den legendariske russiske bassen Fjodor Sjaliapin i tittelrollen.
Han brukte Wagners ledemotivsteknikk, men i en lettere fransk utgave. Noen fant stilen litt for søtladen. Vincent d'Indy mente for eksempel at Massenet stod for "un érotisme discret et quasi-réligieux" (en diskret og halvreligiøs erotisme). Massenet var imidlertid en av sin tids mest populære komponister. Det beste av hans musikk inneholder en vitalitet og sjarme som også faller i smak hos dagens publikum. Massenet hadde talent for gode melodier og godt teater. Han hadde en individuell stil som ikke kan forveksles med noen annens.
Utover operaer skrev han ballettmusikk, oratorier, kantater og omtrent 200 sanger. Noe av hans musikk er blitt meget populært og oppføres regelmessig, for eksempel Méditation rèligieuse fra Thais (solofiolin og orkester), Aragonaise fra Le cid og Élégie for klaver.
Pierre Jean Beckx

Bakgrunn, tidlig liv

Beckx var sønn av en skomaker. Han gikk på latinskole i Zichem, og fra 1815 på jesuittenes kollegium i Mechelen, der han den 7. mars 1819 mottok prestevielsens sakrament. 
Han var så i sjelesørgerisk tjeneste i Uccle/Ukkel ved Brussel.

Jesuitt

Den 29. oktober 1819 ble Beckx medlem av jesuitterordenen. Etter sjelesørgerisk virke i Hamburg, Hildesheim og Braunschweig ble han professor i kirkerett i Hildesheim.
Han ble i 1825 kapellan hos Ferdinand Fredrik av Anhalt-Köthen, som kort tid før var blitt katolikk. Beckx kom i 1830 til Wien og ble i 1852 provisial for Østerrike.

Generalsuperior

Året etter ble han ordenens generalsuperior. I de 24 år som Beckx leder jesuitterordenen, ble ordenens medlemstall fordoblet, og ble det opprettet nye ordensprovinser i Irland, Frankrike, Spania, Portugal og Amerika. Jesuittene gjorde seg også mer gjeldende i protestantiske områder, og fikk i det hele tatt en større gjennomslagskraft - noe som også kunne tilskrives pater Beckx' lederskap. Men samtidig ble jesuittene fordrevet fra flere land.
I hans embedsperiode ble ordenens tidsskrift Civiltà cattolica (Italia) grunnlagt. Dessuten var han medgrunnlegger av  Etudes (Frankrike),  Stimmen aus Maria Laach (Tyskland) (senere: Stimmen der Zeit) og Zeitschrift für katholische Theologie (Østerrike).
I 1873 flyttet Beckx og ordenens moderhus til Fiesole ved Firenze. Etter eget ønske fikk Beckx i 1884 stilt Antonius Anderledy ved sin side, cum iure successionis. Dette betød at pater Anderledy overtok i praksis meget av ledernsvaret og at han allerede på Beckx' dødsdag kunne utopes ril ny ordensgeneral. 
Beckx skrev blant annet andaktsboken Der Monat Maria (1838, utgitt i mange opplag og på mange språk).
Abrasio

Abrasio er et medisinsk uttrykk som betyr utskraping.
Ordet abrasio blir ofte brukt om utskraping av adenoidene (som ofte kalles polypper), som ligger bak i svelget. En slik utskraping kan være for eksempel gjøres fordi pasienten har problem med å puste eller har ørebetennelse. Dette er et svært vanlig inngrep som ofte blir gjort på barn mellom 1 og 6 år. Vanligvis er pasienten under narkose. Noen ganger gjøres inngrepet samtidig som mandlene fjernes av samme grunn.
Abrasio uteri eller abrasio eksplorativa er en utskraping av livmorhulen. Dette gynekologiske inngrepet tar mellom fem og ti minutter og blir utført under narkose.
Gustave Doré

Biografi

Doré ble født i Strasbourg, og hans første illustrerte historie ble utgitt da han var femten år gammel. Han begynte å arbeide som litteraturillustratør i Paris. Dorés oppdrag innbefatter arbeider av Rabelais, Balzac, John Milton og Dante. I 1853 ble han spurt om å illustrere verkene til Lord Byron. Dette oppdraget ble etterfulgt av ytterligere oppdrag fra britiske utgivere, innbefattet en illustrert engelsk bibel. Doré illustrerte også utgave av Edgar Allan Poes The Raven.

Dorés engelske bibel (1866) ble en stor suksess, og i 1867 hadde han en stor utstilling av sine arbeider i London. Denne utstillingen foranledet grunnleggelsen av Doré Gallery i New Bond Street.
I 1869 foreslo Blanchard Jerrold, sønn av Douglas William Jerrold, å samarbeide med Doré for å lage et omfattende portrett av London. Jerrold fikk ideen fra The Microcosm of London, laget av Rudolph Ackermann, William Pyne og Thomas Rowlandson i 1808.
Doré skrev under på et femårsprosjekt med utgiverne Grant & Co som innbefattet at han ble i London tre måneder av året. Han ble betalt den kolossale summen £10 000 i året for dette arbeidet. Boken, London: A Pilgrimage, med 180 graveringer, ble utgitt i 1872. 
London: A Pilgrimage ble en kommersiell suksess, og Doré mottok oppdrag fra andre britiske utgivere, men verket ble mislikt av mange samtidige kritikere. Noen kritikere var bekymret over at Doré så ut til å fokusere på fattigdommen som eksisterte i London. Doré ble beskyldt av Art Journal for å «oppfinne heller enn å kopiere». Westminster Review hevdet at «Doré lager skisser hvor de simpleste og mest vulgære særpreg er tydelige». 
Dorés senere verker innbefattet Samuel Taylor Coleridges Rime of the Ancient Mariner, John Miltons Det tapte paradis, Alfred Tennysons The Idylls of the King, The Works of Thomas Hood og Dantes Den Guddommelige Komedie. Hans verker dukket også opp i Illustrated London News. Doré fortsatte å illustrere bøker til sin død i Paris i 1883. Han er gravlagt i Père Lachaise-gravlunden i nevnte by.
Julio Hernán Rossi

Karriere

Julio Hernán Rossi startet sin profesjonelle karriere i River Plate i 1995. Han har også spilt for Avispa Fukuoka, FC Lugano, FC Basel, FC Nantes og Neuchâtel Xamax.
Larry Carlton

Karriere

På 70-tallet var Carlton en opptatt studiomusiker i Los Angeles, med opptil 500 innspillinger per år, inkludert album av Steely Dan, Joni Mitchell, Billy Joel og Quincy Jones. Hans sprø og blendende gitarsolo på Steely Dans "Kid Charlemagne" på LPen The Royal Scam fra 1976, har vært listet som tredje beste gitarsolo på plate av Rolling Stone Magazine. Mellom 1971 og 1976 spilte han med jazzrock-gruppen The Crusaders. I 1977 skrev han kontrakt med Warner Bros. Records for sin solokarriere. Selv om han var relativt ukjent utenfor sin egen fan-skare, ga Cartlton ut seks album mellom 1978 og 1984. LP-en Friends ga ham en nominasjon til Grammy-prisen. 
Hans solokarriere tok en vending da han i 1985 signerte med MCA Master Series for et akustisk jazzalbum.  Resultatet ble Alone/But Never Alone. Mellom 1985 og 1990 hadde Carlton forskjellige soloprosjekt. Han vant en Grammy for sin cover-versjon av Michael McDonald/Lester Abrams sangen "Minute by Minute" fra den suksessrike LP-en Discovery.  
Fra 1994 til 1997 deltok Carlton på forskjellige turneer og ga ut et album med gitarist Lee Ritenour. I 1997 tok han Ritenours plass i den suksessrike jazzkvartetten Fourplay.
NM i svømming 1913

NM i svømming 1913 ble arrangert i Bergen 16.-17. august 1913. 
Arrangør var Bergens Svømme Club.John Johnsen vant igjen kongepokalen som beste svømmer i stevnet.
Shine (Sirius-EP)

Shine er en musikk-EP med Sirius, utgitt i 2009.
Valget i Niedersachsen 2017

Utgangsposisjon

Etter valget i Niedersachsen 2013, fikk SPD 49 medlemmer av landdagen, Bündnis 90/Die Grünen 20, CDU 54 og FDP 14 medlemmer.  
Elke Twesten som var innvalgt på listen til Bündnis 90/Die Grünen, kunngjorde våren 2017 at hun forlot partiet til fordel for CDU. Stephan Weils regjering som støttet seg på en koalisjon av SPD og Bündnis 90/Die Grünen, mistet dermed sitt flertall i landdagen. Landdagen utskrev deretter nyvalg.

Valgsystem

Landdagen ble valgt gjennom 87 valgkretser. I hver krets ble det valgt ett medlem av landdagen. Ytterligere 48 medlemmer ble valgt over partilister i delstaten, slik at landdagen skulle bestå av minst 135 medlemmer. 
Vinnere av et direktemandat i valgkretsene beholdt sin plass i parlamentet. Det var imidlertid resultatet av listevalgene som avgjorde maktforholdet i parlamentet. 
Direktevalgte medlemmer av et parti som overskred partiets andel av parlamentet, i henhold til listevalget, ble kalt overskuddsmandater. De øvrige partiene mottok kompensasjon for overskuddsmandater i form av utjevningsmandater. Det gjaldt en sperregrense på fem prosent.
Valgperioden var fem år. Stemmerettsalderen er 16 år mens valgbarhetsalderen var 18 år.
Ghada Shouaa

Karriere

Shouaa begynte som basketballspiller, hun spilte på det syriske landslaget i noen år før hun bestemte seg for å satse på sjukamp i friidrett. Hun gjennomførte sin første sjukamp i 1991, og ble umiddelbart tatt ut til VM 1991 i Tokyo, der hun endte på sisteplass. Senere i sesongen tok hun sølv i sjukamp under det asiatiske mesterskapet.
Hun fikk sin OL-debut i Barcelona 1992, der hun skadet seg og kom på 25.-plass. Det store gjennombruddet kom ikke før i 1995 da hun først vant en sjukampkonkurranse i Götzis med 6715 poeng, og deretter gikk til topps i VM i Göteborg, der forhåndsfavoritten Sabine Braun måtte trekke seg på grunn av en skade. Shouaa vant på poengsummen 6651, mens sølvvinneren Svetlana Moskalets hadde 6575.
Året etter vant Shouaa igjen i Götzis, der hun satte ny asiatisk rekord med 6942 poeng. I OL i Atlanta 1996 vant hun Syrias første og hittil eneste OL-gull med 6780 p (foran sølvvinneren Natalija Sazanovitsj fra Hviterussland som fikk 6563 p). En skade ødela sesongene 1997 og 1998. I 1999 gjorde Shouaa comeback i VM 1999 i Sevilla, der hun tok bronsemedaljen med 6500 p (Eunice Barber vant på 6861 poeng foran Denise Lewis med 6724).
Shouaa fikk store deler av karrieren ødelagt av skader, og valgte å legge opp etter OL i Sydney 2000, der hun brøt sjukampen allerede under den første grenen på grunn av en skade.
Marita Engzelius

2013: Debut på LPGA-touren

I 2013 spilte Engzelius både på LPGA-touren og på Symetra-touren i USA, samt på LET-Access touren i Europa. 
På LPGA ble det 4 turneringer, på Symetra-touren ble det 6 turneringer og på LET-Access touren ble det 4 turneringer. 
Årets beste prestasjon var 6.-plass i Symetra Classic, Charlotte, North Carolina.
Det var et år med bratt læringskurve, der spranget fra collegegolf direkte til LPGA-touren ble alt for stort.

2014: Gjennombrudd på Symetra-Touren

Engzelius spilte alle 20 turneringene på Symetra-touren dette året. 
Årets beste prestasjon var 1.-plass i sesongfinalen Symetra Tour Championship, Daytona Beach, Florida.

Seieren ble avgjort etter omspill, der Engzelius tilslutt avgjorde med eagle etter at hennes to konkurrenter først hadde satt hver sin birdie
 
Hun spilte inn 36 050$ dette året og endte på 15.-plass på Order of Merit-listen «Road to the LPGA», kun 5 300$ unna å direktekvalifisere seg til LPGA-touren 2015.

2018: LET

I desember 2017 kvalifiserte hun seg for spill på Ladies European Tour, eller LET, 2018.
Grunnkretser i Høyanger kommune

Grunnkretser i Høyanger kommune er delområder og grunnkretser som seksjonerer Høyanger kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Smørstett

Smørstett er et serveringsfat for smør. Smørstetter er laget av tre og har et rundt fat på en skåret eller dreid stett. Midt i fatet står det en spiss tapp til feste for smøret. Tilsvarende stettefat uten en slik tapp kan også ha vært brukt til smør, men også til ost og annen mat.
Mucia

Utseende

Små til middelsstore (vingespenn gjerne 20-30 millimeter), brune smygere. Vingene er forholdsvis smale og tilspissede, forvingen har et par små, hvite flekker.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika, fra Mexico i nord til Argentina i sør.
Evodinus borealis

Utseende

En liten til middelsstor (7-11 mm), middels kraftig trebukk. Dekkvingene er parallellsidige, svarte med gule tegninger. Kroppen ellers er svart, men antennene og beina litt brunlige. Antennene er nesten så lange som kroppen hos hannen. Hodet er fremstrakt, lengre enn bredt, med runde, utstående fasettøyne. Pronotum er sterkt hvelvet, med markert "krage", men uten en skarp pigg på siden. Dekkvingene har markerte, rettvinklede skuldre, bak disse er de parallellsidige til kort før spissen. De er svarte, hver gjerne med fire gule flekker. Nær roten med to flekker som danner en skrå linje og kan være sammenvokst. I midten med en stor, C-formet flekk som opptar det meste av vingebredden. I spissen med en liten, halvsirkelformet flekk. Dette mønsteret kan variere en del. Larven er opptil 1,5 centimeter lang, med gult hode. Det bakerste ryggleddet har en ganske lang tagg.

Levevis

Larvene lever under barken på spinkle, døde furuer og graner. Den trives særlig i tette trebestander der unge trær dør på grunn av selvtynning. Det skal helst være ganske fuktig. Utviklingen tar trolig minst to år. Arten er ikke vanlig, men kan finnes på ulike blomster i mai-juni.

Utbredelse

Arten har en ganske begrenset utbredelse i Norden, Baltikum og det nordvestlige Russland. I Norge er den bare funnet på det sørlige Østlandet, men ikke ytterst ved kysten.
Härad

Härad er et tettsted i Strängnäs kommune i Södermanlands län i Södermanland i Sverige. I 2010 hadde tettstedet 508 innbyggere.
Harald Schjelderup (politiker)

Biografi

Harald Schjelderup er født i Bergen og oppvokst på Øvsttun i Fana i Bergen. Han tok videregående utdanning på Fana gymnas, og var ferdig utdannet Cand.polit i 1997 ved Universitetet i Bergen. Schjelderup arbeidet som informasjonskonsulent i Media Bergen 1997-1999, før ordfører Anne-Grete Strøm-Erichsen høsten 1999 hentet ham inn som politisk sekretær. Han var rådgiver i byrådet i perioden 2000-2003. Deretter arbeidet han som informasjonssjef i Statoil frem til 2006, før han tiltrådte som prosjektleder for prosjektet Bergenscenarier 2020 i en prosjektstilling som varte ut 2008.  Fra 2009 til 2011 arbeidet Schjelderup som daglig leder i O. Kavli og Knut Kavlis Almennyttige Fond (Kavlifondet). Fra 2011 har Schjelderup vært heltidspolitiker i Bergen bystyre.
Schjelderup har hatt en rekke styre- og tillitsverv, blant annet som styreleder i Sportsklubben Brann, i Bergen Kino og Bergen Internasjonale Filmfestival.

Politiske verv

Harald Schjelderup ble medlem av Ap i 1989, og var i flere år på 90-tallet aktiv i styret i Nesttun Arbeidersamfunn. Han var varamedlem til bystyret 1995-1999, og styremedlem i Hordaland Arbeiderparti 1998-2003. I november 2014 ble han enstemmig valgt til Aps førstekandidat ved kommunevalget i Bergen i 2015. Han var også partiets kandidat i 2011.
Hongkongs flagg

Hongkongs flagg er rødt og bærer i midten et blomsteremblem. Flagget ble innført og første gang heist 1. juli 1997 da Hongkong ble tilbakelevert fra Storbritannia til Kina. Flagget bærer samme røde farge i duken som Kinas flagg og dette viser til Hongkongs status som Spesiell Administrativ Region. Blomsten som avbildes er et såkalt Hongkong-orkidetre (Bauhinia Blakeana). De fem stjernene i blomsten er også en referanse til Kinas flagg.
Hongkongs flagg rangerer etter Folkerepublikken Kinas flagg, som føres som nasjonalflagg.
Embryon

Utseende

En nokså liten (4 - 5 millimeter), gråbrun trebukk.

Levevis

Larvene lever i død ved.

Utbredelse

Arten er beskrevet fra Brasil.